
         האגף לתכנון ומדיניות	

‏‏16 אפריל, 2026
‏כ"ט בניסן תשפ"ו

מס' סימוכין: 3044-26-0009



הנדון: מענה לפנייתך לקבלת מידע בהתאם לחוק חופש המידע
בהמשך לבקשתך לקבלת מידע בהתאם לחוק חופש המידע, התשנ"ח–1998, להלן התייחסות הרשות לסעיפי הבקשה, בהתאם למידע המצוי בידי הרשות:
1. פתיחת תיקי ביצוע פסק דין כספי והגבלת שכר טרחה
נוהל פתיחת תיק פסק דין כספי בהוצאה לפועל מפורסם באתר רשות האכיפה והגבייה וניתן לעיין בו בקישור הבא:
נוהל פתיחת תיק פסק דין כספי בהוצאה לפועל רשות האכיפה והגבייה
כמו כן, מידע בדבר הגבלת שכר טרחה בתיקים בסכומים של עד 4,500 ₪ מפורסם באתר הרשות בקישור הבא:
שכר טרחה עורכי דין בתיקי הוצאה לפועל רשות האכיפה והגבייה
2. סעיפים 3-6 המצאת אזהרה ואישורי מסירה
נוהל אישורי מסירת אזהרה לחייב מפורסם באתר רשות האכיפה והגבייה וניתן לעיין בו בקישור הבא:
נוהל אישורי מסירה - מסירת אזהרה לחייב רשות האכיפה והגבייה
לעניין סעיף 6- ככל שהכוונה היא להדפסת דו"ח תנועות בתיק, בהתאם להוראות תקנה 12א1 לתקנות ההוצאה לפועל, המפנה לסעיף 7ג1 לחוק ההוצאה לפועל, תשכ"ז–1967, הדבר עשוי להוות המצאה בהתאם להוראות הדין. ניתן לעיין בהוראות החוק והתקנות הרלוונטיות.
אזהרה לחייב והמצאתה
12(א)
אזהרה תהא ערוכה לפי טופס 2 שבתוספת הראשונה, ותומצא לחייב בדרך שנקבעה בסעיף 7 לחוק; הוגשה בקשה לביצוע תביעה על סכום קצוב לפי סעיף 81א1 לחוק, תהא האזהרה ערוכה לפי טופס 2א שבתוספת הראשונה.
(א1) 
הגיש החייב או בא כוחו בקשה לקבלת רשימת תיקי הוצאה לפועל המתנהלים נגדו, יראו אותו כמי שהגיש בקשה בתיק הוצאה לפועל שנפתח נגדו לעניין סעיף 7(ג1) לחוק
(תיקון מס' 29) תשס"ט- 2008
הגיש החייב בקשה בתיק הוצאה לפועל שנפתח נגדו, יראו אותו כמי שהומצאה לו האזהרה בהמצאה מלאה ביום הגשת הבקשה האמורה, אלא אם כן הורה רשם ההוצאה לפועל אחרת.
3. לעניין סעיף 7- לרשות האכיפה והגבייה קיימים נהלים פנימיים בנושאי אבטחת מידע, הרשאות וגישה למידע. עם זאת, בקשתך לקבלת פירוט רמות ההרשאה נדחית מכוח סעיף 9(ב)(5) לחוק חופש המידע, התשנ"ח–1998, שכן מדובר במידע הנוגע לנהלים פנימיים אשר חשיפתם עלולה לפגוע בתפקוד התקין של הרשות וביכולתה להגן על מערכותיה ומאגרי המידע שברשותה. 
הגישה לתיקי ההוצאה לפועל מוגבלת למשתמשים המופיעים בעץ ההרשאות של משרד עורכי הדין המייצג בתיק בלבד, ואילו מי שאינו נכלל בו, אינו רשאי להגיש בקשות או לעיין בתיקים.

4. לעניין סעיף 8- נוהל ייפוי כוח מפורסם באתר רשות האכיפה והגבייה וניתן לעיין בו בקישור הבא:
נוהל ייפוי כוח בהוצאה לפועל רשות האכיפה והגבייה
5. לעניין סעיף 9- צורף קישור בסעיף 1. 
6. לעניין סעיף 10 – בעניין זה אפנה אותך להנהלת בתי המשפט מאחר ותיקון פסק דין מסור בידיהם. 
7. לעניין סעיף 11- בעניין זה יובהר כי מינוי מייצג או הסרת מייצג מסור ליחידת הסיוע המשפטי במשרד המשפטים ועלייך לפנות בעניין זה ליחידת הסיוע המשפטי. 
8. לעניין סעיף 12 - במקרים בהם פסק הדין בוטל, סגירת התיק נעשית בהתאם להחלטת בית המשפט. במערכת ההוצאה לפועל התיק נסגר בסיבת סגירה "החלטת בית משפט". כמו כן, עומדת לזוכה האפשרות להגיש בקשה לסגירת התיק.
9. לעניין סעיף 13- אין עילה בדין לסגור את התיק במקרה זה. 
10.  לעניין סעיף 14- מי מהצדדים שביקש לקבל החלטות באמצעות הודעה בטלפון יקבל הודעה בסמוך להחלטה. לגבי חייבים שאין במערכת טלפון שלהם או שלא ביקשו לקבל הודעות בטלפון, ההחלטה תישלח בדואר. יובהר כי עניין זה מטופל באופן אוטומטי ע"י המערכת. 
11. לעניין סעיף 15- תוקף הקישור להחלטה הוא כ-25 ימים. בנוסף, ניתן לצפות במסמך באזור האישי במסך הראשי תחת "אירועים שלי" או לעיין בו בתיק בתיקיית "תיק נייר, כפי שמצוין בהודעה. 
12. לעניין סעיף 16- מדובר בהחלטה המסורה לממונה על חוק חופש המידע ברשות על מנת למנוע שימוש בשירות להעמסת עבודת המשרד עם בקשות סרק או דרישות החזר. יובהר כי במידה והממונה על חוק חופש המידע סבור שיש להחזיר אגרה מסיבה כזו או אחרת, ניתן לבצע החזר.
13. לעניין סעיף 17- אין מגבלה טכנית שמונעת החזרי אגרה, וניתן לבצע החזר בהתאם להנחיות הממונה.
14. לעניין סעיף 18- עניין ההודעה באתר האינטרנט של הרשות כי "אגרות ששולמו בטעות לא יוחזרו" נועדה להדגיש בפני הפונה כי ערוץ זה (פניות על פי חוק חופש המידע ) לא נועד לבקשות בעניינים אישיים . 
15. לעניין סעיפים 19-20 בקשות לקבלת מידע בעניינים אישיים ניתנות רק אם המידע אינו עומד לרשות הציבור בדרך אחרת כמצוין בסעיף 8(4) חוק חופש המידע, התשנ"ח–1998, "המידע פורסם ועומד לרשות הציבור או לעיונו, בין בתשלום ובין שלא בתשלום"
על מנת לקבל את המידע האישי בעניינך תוכלי לפנות באופן הבא:
-מוקד שרות לקוחות: שעות פעילות המוקד הינם בימים א'-ה' בין השעות
  8:00- 18:00 בטלפון מס' 35592* או 073-2055000.
  מטעמי אבטחת מידע,  יש להצטייד בתאריך לידה ותאריך הנפקת תעודת זהות. 
             - לשכות ההוצאה לפועל: לשכות ההוצאה לפועל פתוחות בימים א', ב', ד', ה'  בין
               השעות  8:30-13:30 וביום ג' בין השעות 08:30 עד 11:00.
               בהגיעך ללשכת הוצאה לפועל עליך להצטייד בתעודה מזהה לשם הזדהות. 
               לנוחותך, במוקד השרות הטלפוני ניתן גם לזמן תורים ללשכות ההוצאה לפועל


בברכה,

עינב נחום
ממונה על העמדת המידע לציבור
האגף לתכנון ומדיניות

